recursal/SuperWikiNEXT-32B huggingface dataset:
**Nobuo Arai** (født 1909, død 15. juni 1990) var en japansk svømmer som deltok i de olympiske leker 1928 i Amsterdam.

Arai vant en olympisk sølvmedalje i svømming under OL 1928 i Amsterdam. Han var med på det japanske laget som kom på andreplass på 4 x 200 meter fri bak USA, som vant med tiden 9.36,2 som var ny verdensrekord. De andre på laget var Tokuhei Sada, Katsuo Takaishi og Hiroshi Yoneyama. Arai deltok også på både 400- og 1500 meter fri men kvalifiserte seg ikke til finalen..

OL-medaljer
-----------

* 1928 Nederlands flagg Amsterdam - Sølv Sølv i svømming, 4 x 200 meter fri (Japan)

Referanser
----------

1. ↑   sports-reference.com, Sports-Reference.com olympisk utøver-ID ar/nobuo-arai-1, besøkt 9. oktober 2017[Hentet fra Wikidata]

Eksterne lenker
---------------

* (en) Nobuo Arai – Olympedia Rediger på Wikidata

* (en) Nobuo Arai – Sports-Reference (OL-resultater – arkivert) Rediger på Wikidata

* (en) Nobuo Arai – databaseOlympics.com (arkivert) Rediger på Wikidata
Rammet av Fjellseter-dommen:  
NKP-eren Gottfred Gerhardsen (til venstre) og AP-mannen Hjalmar Dyrendahl ble begge fengslet.
**Fjellseter-affæren** eller **Fjeldsæter-affæren** er ettertidens betegnelse på et sammenstøt mellom streikende og streikebrytere på Fjellseter utenfor Trondheim i 1924.

Under de bitre streikekampene og lockouten var streikebryterne forhatt blant mange, og kampen mot streikebryteriet gikk noen ganger på nevene løs. På Fjellseter tok streikende arbeidere seg inn på en fest streikebryterne prøvde å avvikle. Det endte med håndgemeng og politiuttrykning.

Etter sammenstøtet ble det reist tiltale mot flere av de involverte. To av de mest sentrale var Gottfred Gerhardsen og Hjalmar Dyrendahl. Gerhardsen var formann i byens samorganisasjon, og hørte politisk hjemme i NKP. Dyrendahl var AP-mann.

Begge ble dømt til ett års fengsel og ti års tap av statsborgerlige rettigheter. Dyrendahl som arbeidet i Posten mistet jobben.

Da dommene ble kjent i januar 1925 var reaksjonene sterke i Trondheim: Samorganisasjonen, DNA og NKP gikk sammen om å organisere protester. Trondheimsarbeiderne streiket, i en dags aksjon som nærmet seg generalstreik. Det var demonstrasjonstog og taler av APs Martin Tranmæl og NKPs Sverre Støstad.

AP-ungdommen viste senere sin forakt for hele dommen da de valgte Dyrendahl til ny formann i Venstrekommunistisk Ungdomsfylking mens han sonet sin fengselsstraff. VKU-landsmøtet fulgte opp valget ved å sende ham en varm hilsen i fengselet. Både Dyrendahl og Gerhardsen fikk tilbake sine statsborgerlige rettigheter av arbeiderregjeringen i 1928.

Referanser
----------

1. ↑  Side 385. Per Egeberg Sogstad: *Ungdoms fanevakt*, AUF, Oslo 1951
2. ↑  Side 362. Per Egeberg Sogstad: *Ungdoms fanevakt*, AUF, Oslo 1951
3. ↑  «Gerhardsen, Gottfred», *Arbeidernes Leksikon, bind III, Oslo 1933*

Kilder
------

* Side 399, side 481-482. Per Maurseth: *Gjennom kriser til makt*, *Arbeiderbevegelsens historie i Norge* bind 3, Oslo 1987.
**Mongols Motorcycle Club** er en motorsykkelklubb fra USA, representert også i Mexico, Italia, Tyskland, Sverige, Israel, Belgia, Australia, England, Finland, Malaysia og Norge. 

Klubben ble grunnlagt i 1969 i Los Angeles i USA. og er en selverklært *1 %-klubb*. Den betraktes av amerikanske myndigheter og norske Kripos som en kriminell motorsykkelklubb. Mongols-president i Sverige, Jonas Bergdahl, avviser selv at klubben er kriminell.

Mongols i Norge
---------------

Klubben ble tidligere etablert i Trondheim, hvor allerede Outlaws og Hells Angels er etablert. Talsmann for Hells Angels i Norge, Rune Olsgaard, benektet til Adresseavisen at det er en konflikt mellom dem og Mongols i Norge. Adresseavisen avdekket at klubbens medlemmer i det nå nedlagte Trondheim-chapteret hverken hadde motorsykler eller førerkort, og politiet mener Mongols kaller seg MC-klubb som et skalkeskjul for å drive kriminell virksomhet.

Per november 2012 har klubben chapters (avdelinger) i Oslo, Drammen, og Kristiansand. Også i Kristiansand mener politiet at ingen av medlemmene har motorsykler eller førerkort, og kaller klubben for en kriminell gjeng etter at fire medlemmer ble fengslet for vold og ran. 

Klubben er nå nedlagt på Norgesbasis.

Referanser
----------

1. ↑  «Adressa – Mongols MC til Trøndelag». Arkivert fra originalen 13. september 2011. Besøkt 12. august 2011.
2. ↑  TV2 Nyhetene- Ordfører frykter MC-krig i Trondheim
3. ↑  «Adressa - Endelig har vi fått huset vi har sett etter». Arkivert fra originalen 17. november 2011. Besøkt 15. november 2011.
4. ↑  Adressa - Vi har ingen konflikt med Mongols MC
5. ↑  «Adressa – MC-klubben uten lappen». Arkivert fra originalen 23. november 2011. Besøkt 21. november 2011.

Eksterne lenker
---------------

* Offisielt nettsted

* (en) Mongols motorcycle club – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** NKC
 |
**John Carter Montgomery** (født 22. november 1881, død 7. juni 1948) var en amerikansk rytter som deltok i de olympiske leker 1912 i Stockholm og 1920 i Antwerpen.

Montgomery vant en olympisk bronsemedalje under sommer-OL 1912 i Stockholm. Han var med på det amerikanske laget som kom på tredjeplass i lagkonkurransen i feltritt, bak Sverige og Tyskland. Det amerikanske laget i feltritt var Ben Lear på hesten «Poppy», Montgomery på «Deceive», Guy Henry på «Chiswell» og Ephraim Graham på hesten «Connie». I den individuelle konkurransen i feltritt kom han på niendeplass og på tiendeplass i dressur. Han var også med på det amerikanske laget som kom på fjerdeplass i lagkonkurransen i sprangridning.

Fire år senere, under sommer-OL 1920 i Antwerpen, vant han en bronsemedalje i polo.

OL-medaljer
-----------

* Bronse 1912 Sveriges flagg Stockholm - Bronse i hestesport, feltritt lag USAs flagg USA
* Bronse 1920 Belgias flagg Antwerpen - Bronse i polo USAs flagg USA

Referanser
----------

1. ↑   www.proquest.com[Hentet fra Wikidata]

Eksterne lenker
---------------

* (en) John Montgomery – Olympedia Rediger på Wikidata

* (en) John Montgomery – Sports-Reference (OL-resultater – arkivert) Rediger på Wikidata

* (en) John Montgomery – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Ritsumeikanuniversitet (Kyoto, Japan)
**Ritsumeikan-universitet** (立命館大学, Ritsumeikan Daigaku) er et privat universitet i Kyoto i Japan. Universitetet ble grunnlagt i 1869 som en privatskole i Kyotos keiserlige palass. I 1900 ble det forandret til en kveldsskole i rettsvitenskap, i 1912 begynte navnet Ritsumeikan å bli tatt i bruk, og i 1922 ble Ritsumeikan gitt universitetsstatus. Det utgjør sammen med Doshisha-universitet og Universitetet i Kyoto Kyotos tre eliteuniversiteter.

Navnet *Ritsumeikan* betyr, fritt oversatt, «institusjon (eller sted) der ens skjebne bestemmes», og kommer opprinnelig fra et stykke fra Mencius' samtaler:

*«Noen dør unge, andre lever lange liv. Dette er bestemt av lagnaden. Derfor er den ens plikt å dyrke sitt sinn under dette dødelige tidsspenn og dermed 'fastlegge sin skjebne'* [立命, ritsumei]*.»*

Referanser
----------

Eksterne lenker
---------------

* Ritsumeikans offisielle nettsted
* (en) Ritsumeikan University – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NDL **·** CiNii
 |
**José María Belausteguigoitia Landaluce** (født 3. september 1889 i Bilbao, død 4. september 1964) var en spansk fotballspiller som deltok i de olympiske leker 1920 i Antwerpen.

Arrate var med på det spanske fotballaget som kom på andreplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten på første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Spania som hadde tapt kvartfinalen til Belgia fikk en ny mulighet å spille om sølvmedaljene etter at Tsjekkoslovakia ble diskvalifisert og Frankrike som tapte semifinalen mot Nederland hadde reist hjem. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene. Spania vant sølvfinalen over Nederland med 3-1 som ble spilt på olympiastadion i Antwerpen 5. september 1920. Belauste spilte tre kamper i OL-turneringen og scoret et mål.

OL-medaljer
-----------

* 1920 Belgias flagg Belgia - Sølv Sølv i fotball (Spania)

Referanser
----------

1. ↑   Spansk biografisk leksikon, oppført som José María. Belauste Belausteguigoitia Landaluce, Spanish Biographical Dictionary ID 65960/jose-maria-belausteguigoitia-landaluce, besøkt 9. oktober 2017[Hentet fra Wikidata]

Eksterne lenker
---------------

* (en) José María Belauste – Olympedia Rediger på Wikidata

* (en) José María Belauste – Sports-Reference (OL-resultater – arkivert) Rediger på Wikidata

* (en) José María Belauste – FIFA Rediger på Wikidata

* (en) José María Belauste – Transfermarkt Rediger på Wikidata

* (en) José María Belauste – national-football-teams.com Rediger på Wikidata

* (en) José María Belauste – WorldFootball.net Rediger på Wikidata

* (en) José María Belauste – EU-Football.info Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** BNE
 |
**Bruno Johannes Bruins** (født 10. juli 1963 i Arnhem) er en nederlandsk politiker, som fra 26. oktober 2017 til 19. mars 2020 var helseminister i Mark Ruttes tredje regjering.

Bruins er medlem av Volkspartij voor Vrijheid en Democratie (*Folkepartiet for frihet og demokrati*), og har tidligere vært statssekretær i utdannings,- kultur- og vitenskapsdepartementet i Nederland, fra juni 2006 til februar 2007. Han har også vært fungerende ordfører i Leidschendam-Voorburg fra februar til november 2007, og satt i styret for transportselskapet Connexxion fra september 2008 til august 2011. Fra 1. januar 2012 til 26. oktober 2017 ledet han den nederlandske foreningen for arbeidstakerforsikringer (Uitvoeringsinstituut Werknemersverzekeringen).

Etter parlamentsvalget i Nederland 2017 ble han utnevnt til helseminister.

Under koronaviruspandemien i mars 2020 søkte han avskjed etter at han falt om av utmattelse under en debatt i Tweede Kamer om Nederlands håndtering av koronavirusutbruddet.

Referanser
----------

1. ↑   zoek.officielebekendmakingen.nl[Hentet fra Wikidata]
2. ↑  NL Times - *Healthcare Minister Bruins suddenly resigns from Dutch Cabinet*, besøkt 20. mars 2020.
3. ↑  NL Times - *Coronavirus: Big majority og dutch MP's agree on no lockdown; healh min. collapses from exhaustion*, besøkt 20. mars 2020.

Eksterne lenker
---------------

* (en) Bruno Bruins – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** ISNI
 |
**Bruno «Benno» Boche** (født 28. mai 1897 i Berlin, død 1. april 1972) var en tysk landhockeyspiller som deltok i de olympiske leker 1928 i Amsterdam.

Boche vant en olympisk bronsemedalje i landhockey under OL 1928 i Amsterdam. Han var med på det tyske laget som kom på tredjeplass i landhockeyturneringen bak India og Nederland. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turneringen, som ble spilt i perioden 17. til 26. mai. Tyskland ble nummer to sin gruppe og møtte Belgia, som ble nummer to i den andre gruppen. Bronsefinalen, som ble spilt 26. mai 1928 på Olympiastadion i Amsterdam med 23 400 tilskuere, vant Tyskland med 3-0. Boche spilte tre kamper i OL-turneringen og scoret ett mål.

OL-medaljer
-----------

* Sølv 1928 Nederlands flagg Amsterdam - Bronse i landhockey Tysklands flagg Tyskland.

Eksterne lenker
---------------

* (en) Bruno Boche – Olympics.com Rediger på Wikidata

* (en) Bruno Boche – Olympedia Rediger på Wikidata

* (en) Bruno Boche – Sports-Reference (OL-resultater – arkivert) Rediger på Wikidata

* (en) Bruno Boche – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Purkering** er et driftsopplegg i landbruket. En produsent med en større besetning purker leier ut høydrektige purker til mindre produsenter for smågrisproduksjon eller slakteproduksjon. Produsenten med den store besetningen fungerer som nav i ringen og oppdretterne fungerer som satellitter. Purkene eies av produsenten som er nav, men grisungene eies av bonden som får dem og forer dem opp. Når grisungene er avvendt, går purka tilbake til navet for å bli inseminert på nytt. 

Hver deltaker i purkeringen har selvstendig ansvar for økonomien i driften. Derfor er en purkering ikke betraktet som samdrift. Likevel gir driftsformen en stordriftsfordel og en rasjonalisering ved at smågrisproduksjonen ikke blandes sammen med purkene i deres drektighetsperiode. Dermed er det mulig for bonden som er nav i purkeringen å ha langt flere purker enn det ellers ville ha vært mulig å ha. Satellittprodusentene kan spesialisere seg på smågrisoppdrett og trenger ikke bruke tid på stell av purkene utenom fødsel og ammeperiode. 

Det er en grense for hvor mange griser man kan ha i et slikt nav uten konsesjon. Ved mindre enn 35 avlspurker trenger man ikke søke konsesjon, men det kan innvilges konsesjon for inntil 300 avlspurker i navet. Navet kan ikke ligge på tomt utskilt fra et bruk, men må høre til gårdsdriften på en bondegård. Det er bare gårdbrukere som kan være med i en purkering.

Eksterne lenker
---------------

* Rundskriv R-835 (18.05.2000) fra Landbruksdepartementet om purkeringer og konsesjon
Karakul sett fra øst
Karakul sett rett ovenfra
**Karakul** (Svartsjøen) er en innsjø i Pamir-fjellene i Tadsjikistan. Innsjøen ligger 3914 moh, er 230-236 m på det dypeste og har ikke avløp, dvs. den er endorheisk. Vannet er salt. Karakul er Tadsjikistans største naturlige innsjø.

Karakuls areal er 380 km². En halvøy og en øy deler innsjøen i to basseng; et mindre basseng i øst med dybder på 13-19 m og et større basseng i vest hvor dybden når over 230 m. Øya er 8 km lang og 4 km bred, mens stredet mellom halvøya og øya er 1 km bredt. Tre elver renner ut i innsjøen. Så sent som på 1800-tallet var øya som nesten deler innsjøen i to, landfast i nord over et smalt eid. 

For britene var innsjøen tidligere kjent som *Lake Victoria of the Pamirs*, og den var angitt med det navnet på både britiske og russiske kart. 

Innsjøen ligger i et sirkulært nedslagskrater med en diameter på 52 km. Når krateret ble dannet hersker det mange teorier omkring. Anslagene varierer fra 3 til 230 millioner år siden.

Krateret ble oppdaget bl.a. gjennom studier av satellittbilder.

Området som Karakul ligger i har mindre enn 30 mm nedbør i året. Dessuten er temperatursvingningene ved Karakul spesielle. En russisk oppdagelsesreisende opplevde at temperaturen steg fra -35 grader C til -6,2 grader C fra kl 09 til kl 13, altså en temperaturøkning på 28,8 grader C på 4 timer. Målinger i 1933 og 1934 viste kun 15 frostfrie dager i året, og senere målinger viser at 67 av 100 år har ikke frostfrie perioder i det hele tatt. Vannet har et saltinnhold på 7 gram pr liter og er derfor udrikkelig.

Tidligere lå nivået på Karakuls vannflate høyere enn i dag. Det gjelder også flere andre lukkede innsjøer i Sentral-Asia. Det antas at vannet tidligere har stått 60 m høyere. Selv ved 37 m høyere vannstand, vil vann renne ut i sørenden av innsjøen, og Karakul har derfor tidligere hatt utløp. Etter at vannstanden sank mistet innsjøen utløpet og saltinnholdet økte.

Et spesielt trekk ved Karakul er at bunnen er dekket av is. Det er forskjellige teorier om årsaken til denne isen – rester etter tidligere isbreer, rester fra istiden eller av nyere opprinnelse. I tillegg er det is langs kanten av innsjøen, og Karakuls størrelse er under stadig endring. 
Karakul er helt dekket av is fra oktober til mai.

Referanser
----------

1. ↑
2. ↑  EncyclopaediaBritannica1911
3. ↑
4. ↑
5. ↑   Slide 58 om oversikt over nedslagskratere.
6. ↑
7. ↑
8. ↑  «Arkivert kopi». Arkivert fra originalen 19. februar 2011. Besøkt 5. august 2011.
9. ↑

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames **·** Ramsar
 |
Kart over Najd i Saudi-Arabia.
**Najd** (arabisk نجد , *høylandet*), også transkribert **Nejd** eller **Nedsjd**, er en region i det indre av Den arabiske halvøy som omfatter kjerneområdet av Saudi-Arabia. Den dekker et område på ca. 1,1 mill. km². Najd er et platå som skråner nedover fra vest mot øst. Det har en høyde på mellom 762 og 1525 moh. Den saudiarabiske hovedstaden Riyadh og byene Buraidah, Unaizah og Ar-Rass ligger her.

På midten av 1700-tallet ble Najd sentrum for wahhabittene, som utvidet riket under Ibn Saud. Emiratet Nedsjd eksisterte fra 1818 til 1891. I 1921 ble Najd et sultanat og i 1927 kongerike. Fra 1925 kom det i personalunion med Hejaz, og i 1932 fikk denne staten navnet Saudi-Arabia.

Politiske enheter
-----------------

| Beliggenhet | Region | Arabisk | Hovedstad | Arealkm² | Befolkning2004 1) | Tetthet | Distrikter |
| --- | --- | --- | --- | --- | --- | --- | --- |
|  | Ha'il | حائل | Ha'il | 103.887 | 527.033 | 5,1 | 4 |
|  | al-Qasim | القصيم | Buraida | 58.046 | 1.016.756 | 17,5 | 11 |
|  | ar-Riyad | الرياض | Riyadh | 404.240 | 5.455.363 | 13,5 | 20 |
| 1) Fra folketellingen 15. september 2004 |

Galleri
-------

* Tuwaiq-høyden i Najd.Tuwaiq-høyden i Najd.
* Saueflokk i Al-Bukairiyah i Najd.Saueflokk i Al-Bukairiyah i Najd.

Eksterne lenker
---------------

* (en) Najd – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** NKC
 |
**Karakumkanalen** (også kalt Qaraqumkanalen, Kara Kum-kanalen og Garagumkanalen, russisk: Каракумский канал – *Karakumskij kanal*, turkmensk: *Garagum kanaly*) i Turkmenistan er verdens største kanal for irrigasjon og vannforsyning. 

Kanalen ble påbegynt i 1954 og fullført i 1988, og den er seilbar over store deler av lengden på 1375 km. Den frakter over 13 km³ vann pr år fra elva Amu-Darja og over Karakumørkenen i Turkmenistan. Kanalen åpnet opp enorme nye områder for jordbruk, spesielt til spesialisert dyrking av bomull, som ble sterkt promotert av Sovjetunionen. Den knytter også Asjkhabad til en stor vannkilde. Dessverre medfører kanalens primitive konstruksjon at nesten 50 % av vannet forsvinner underveis, noe som har skapt innsjøer og dammer langs kanalen og forårsaket en stigning i grunnvannet som har medført en utstrakt salinisering av jordsmonnet. Kanalen er også en betydelig medvirkende faktor til miljøkatastrofen i Aralsjøen.

Dagens Karakumkanal var ikke det første store forsøket på å bringe vann fra Amu-Darja til Karakum. Tidlig på 1950-tallet ble byggingen av *Store Turkmenkanal* (russisk: Главный Туркменский канал – *Glavnyj Turkmenskij kanal*), som var ment å skulle starte mye lengre nord (nær Nukus, ikke langt fra Aralsjøen), og deretter løpe sørvestover mot Krasnovodsk. Kanalen skulle bruke rundt 25 % av Amu-Darjas vann. Arbeidene ble innstilt etter Stalins død, og den nåværende ruten til Karakumkanalen ble i stedet valgt.

Referanser
----------

1. ↑  Nikolaĭ Gavrilovich Kharin, "Vegetation Degradation in Central Asia Under the Impact of Human Activities". Pp. 56-58.
Springer, 2002. ISBN 1402003978. On Google Books

Eksterne lenker
---------------

* Kart over Karakumkanalen - MSN Encarta Arkivert 26. juli 2008 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** GeoNames
 |
**Matt Belsante** (født 5. oktober 1984) er en amerikansk big band vokalist og låtskriver fra Nashville, Tennessee. Belsantes musikk omfatter jazz, pop og swing, og i likhet med unge stjerner som Michael Bublé og Jamie Cullum synger han inspirert av gamle croonere som Frank Sinatra og Tony Bennett.

I sin oppvekst ble Matt Belsante påvirket av innspillinger av Sinatra og jazz-plater av Duke Ellington, Count Basie og Ella Fitzgerald. 12 år gammel startet han å spille saksofon og han spilte i skoleband hvor han etterhvert fant ut at han også hadde talent for sang. Mens han gikk på Neuqua Valley High School i Naperville vant han den prestisjefylte prisen Louis Armstrong Jazz Award både som vokalist og som instrumentalist. Han lærte seg deretter å spille gitar og startet med egne komposisjoner parallelt med at han avla sin universitetsgrad i ingeniørvitenskap og økonomi.

Etter en TV-opptreden i 2006 fikk Belsante platekontrakt med GreenHill Music hvor han spilte inn julealbumet *White Christmas*. De gjorde han samtidig til frontfigur for en landsdekkende promoteringskampanje for plateselskapet, og han fikk mye medieoppmerksomhet for dette. I 2008 ga han ut albumet *Blame It On My Youth* som består både av gamle big band-låter og hans egne komposisjoner.

Diskografi
----------

* *White Christmas*, 2007, Green Hill Productions
* *Blame It On My Youth*, 2008, Green Hill Productions

Referanser
----------

1. ↑   Discogs, Discogs artist-ID 4427822, besøkt 9. oktober 2017[Hentet fra Wikidata]
2. ↑  See Matt Belsante at Inspire 204[*død lenke*] Indian Prairie Educational Foundation

Eksterne lenker
---------------

* Offisielt nettsted Rediger på Wikidata
* Profil hos Green Hill Music

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** MusicBrainz **·** Discogs
 |
**Karnitintransportørdefekt** (engelsk: *Carnitin Transporter Deficiency*, CTD) (må ikke forveksles med færøysk syke) er en recessiv, nedarvet sykdom som i verste fall kan være dødelig hvis den ikke behandles med karnitin. Sykdommen forkommer i hele verden, men er vanligst på Færøyene.

Utbredelse
----------

Sykdommen rammer om lag ett av 1000 nyfødte på Færøyene, ett av 40 000 i Japan og ett av 37 000 til 100 000 i Australia. Minst 16 barn er født med sykdommen siden 1970. Omkring hver tjuende færøying er i dag bærer av sykdommen, noe som gir en vesentlig forøkelse av risikoen for videreførsel siden sykdommen oppstod. Å være bærer betyr statistisk sett at kun to personer, som samtidig er bærerne, har risiko for å videreføre sykdommen, og i dette tilfellet vil en fjerdedel av deres avkom være syke.

Forskere har funnet frem til at genmutasjonen fant sted i bygda Oyri på Eysturoy. Alle pasienter har foreldre som er etterkommere av én mann som bodde i denne bygda omkring 1630. Øyenes lille og isolerte befolkning fører til at sykdommen er mye mer utbredt her enn ellers. Årsaken til forekomster av sykdommen andre steder i verden er ukjent.

Symptomer
---------

Det defekte genet forårsaker at et viktig enzym, karnitin, som påvirker mange funksjoner i kroppen, ikke produseres. Uten karnitin kan ikke kroppen omdanne fett til energi, og derfor kan hjertet plutselig svikte fordi det pumper for hardt. Symptomene kan være svake muskler, et stort (men svakt pumpende) hjerte, døvhet, oppkast og lavt blodsukker. Ved akutt sykdom, gjerne fremprovosert av faste eller annen sykdom, risikerer pasienter hjertesvikt, leverproblemer og koma. Sykdommen har derfor vært årsak til plutselige dødsfall hos pasienter som ikke har vært klar over sykdommen. Generelt er pasientenes mentale tilstand normal.

Behandling
----------

Den tyske barnelegen og forskeren Ulrike Steuerwald oppdaget sykdommen ved Landssjúkrahúsið i Tórshavn i 1995. Landssjúkrahúsið undersøker i dag alle nyfødte færøyske barn for sykdommen igjennom blodprøver, og gir samme tilbud til færøyinger som planlegger å få barn sammen. Et tilsvarende tilbud gis også til den forholdsvis store gruppen av færøyinger bosatt i Danmark. Behandlingen av sykdommen er enkel og består i å tilføre karnitin i så store mengder at karnitininnholdet i blodet normaliseres; cellene tar deretter opp nødvendige mengder karnitin.

Referanser
----------

1. ↑  «Karnitin transporter defekt (CTD)» **(dansk)**. Rigshospitalet. [*død lenke*]
2. ↑  «Livsfarlig sygdom angriber færinge» **(dansk)**. Danmarks Radio. 16. mai 2010.
3. 1 2  «Information om CTD (Carnitin Transporter Defekt)» **(dansk)**. Heilsumálaráðið. [*død lenke*]
4. ↑  «Blodprøve skal stoppe dødelig sygdom blandt færinger» **(dansk)**. Politiken. 12. september 2007.
5. ↑  «Orientering til praktiserende læger om CTD blandt færinger bosat i Danmark» **(dansk)**. Sundhedsstyrelsen. 5. mars 2010. Arkivert fra originalen 11. februar 2011. Besøkt 22. januar 2011.

Portaler: Helse | Færøyene

|  |  |
| --- | --- |
| Klassifisering | D
* **ICD-10-CM**: E71.41
* **ICD-9-CM**: 277.81
* **MeSH**: C536778
* **DiseasesDB**: 31103
 |
**Providence Plantasjene** ble grunnlagt i 1636 av Roger Williams, en prest som flyktet fra religiøs forfølgelse i Massachusetts Bay-kolonien. Han fikk følge der av Anne Hutchinson etter at hun ble utvist. Andre bosetninger i Portsmouth, Newport og Warwick fulgte raskt. Et patent ble sikret i mars 1643/4 som forente de fire bosetningene. Den var også en selvstyrt koloni, hvor høyt rangerte personer i eksil og kriminelle ble sendt, noe som skaffet den tilnavnet *Rogue Island* (= Kjeltring-kolonien).

Karl II av England skrev en kongelig kontrakt i 1663 for **Rhode Island-kolonien og Providence-plantasjene**. I motsetning til mange andre koloniers kontrakter, spesifiserte kontrakten for Rhode Island garantier for religiøs frihet for alle kristne og til og med jøder. Av denne grunn eksisterte det en liten jødisk befolkning i Rhode Island, de eneste i de opprinnelige tretten koloniene i Nord-Amerika som kunne praktisere sin religion fritt. Men noen puritanske ekstremistiske grupper var imot denne religiøse toleransen.

Rhode Island var den første av de tretten koloniene som erklærte sin uavhengighet, noe den gjorde 4. mai 1776. Staten ble også den siste kolonien som ratifiserte Amerikas forente staters konstitusjon.

Referanser
----------

1. ↑  Seiple, Chris (1. juni 2012). «The Essence of Exceptionalism: Roger Williams and the Birth of Religious Freedom in America». *The Review of Faith & International Affairs*. 2. 10: 13–19. ISSN 1557-0274. doi:10.1080/15570274.2012.683252. Besøkt 22. april 2023.
2. ↑  Davis, Jack L. (1970). «Roger Williams among the Narragansett Indians». *The New England Quarterly*. 4. 43: 593–604. ISSN 0028-4866. doi:10.2307/363134. Besøkt 22. april 2023.

|  |  |
| --- | --- |
| Oppslagsverk/autoritetsdata | World History Encyclopedia **·** GND **·** LCCN
 |
Statue utenfor Old Trafford
**Alexander Matthew Busby** (født 26. mai 1909, død 20. januar 1994) var en skotsk fotballspiller og -manager, kjent for å ha trent Manchester United på 1950- og 1960-tallet.

Som spiller spilte Busby for Manchester City (1929–1936) og Liverpool FC (1936–1940). Han ble senere manager for disse klubbenes rival Manchester United. Under krigen (1941–1943) spilte Busby 38 kamper og scoret fem mål for Hibernian FC i en egen regional fotballiga i Skottland. Han fikk én landskamp for Skottland.

Spillerkarrieren hans ble kraftig forkortet som en følge av andre verdenskrig. Under krigen ble han tilbudt en stilling som trener i Liverpool, som han aksepterte. Men før krigen var over og han kunne begynne i jobben, fikk han et jobbtilbud fra Manchester United. Etter mye om og men bestemte Liverpool seg for ikke å stå i veien for Matt Busbys ønske. Hans tid som manager i Manchester United ble en stor suksess, med fem ligamesterskap (1952, 1956, 1957, 1965 og 1967) og to FA-cup-seire (1948 og 1963). I 1968 førte Busby klubben til topps i den gjeveste klubbturneringen – Serievinnercupen – som første engelske klubb.

Busby ble hardt skadet i flyulykken i München den 6. februar 1958, der 23 mennesker – deriblant åtte United-spillere – ble drept. Etter ulykken måtte assistentmanager Jimmy Murphy ta over ledelsen av laget i en periode. Fra september 1958 til desember 1958 var Busby midlertidig landslagssjef for Skottlands landslag i seks kamper. Da han kom tilbake til Manchester United, måtte han begynne gjenoppbyggingen av laget etter tragedien. Laget ble bygget rundt spillere som George Best, Denis Law og Bobby Charlton, som alle vant Gullballen på 1960-tallet.

Ett år etter seieren i Serievinnercupen i 1968 pensjonerte han seg som manager, og ble etterfulgt av Wilf McGuiness. McGuiness ble imidlertid aldri noen suksess,[] og Busby kom tilbake som manager i en kort periode i 1970.

Se også
-------

* Busby Babes

Referanser
----------

1. 1 2   Find a Grave, Find a Grave 10710263, besøkt 9. oktober 2017[Hentet fra Wikidata]

Eksterne lenker
---------------

* (de) Matt Busby – Munzinger Sportsarchiv Rediger på Wikidata

* (en) Matt Busby – Olympedia Rediger på Wikidata

* (en) Matt Busby – Scottish Sports Hall of Fame Rediger på Wikidata

* (en) Matt Busby – Transfermarkt Rediger på Wikidata

* (en) Matt Busby – national-football-teams.com Rediger på Wikidata

* (en) Matt Busby – WorldFootball.net Rediger på Wikidata

* (en) Matt Busby – Soccerbase.com (manager) Rediger på Wikidata

* (en) Matt Busby – FootballDatabase.eu Rediger på Wikidata

* (en) Matt Busby – EU-Football.info Rediger på Wikidata

* (en) Matt Busby – EU-Football.info (manager) Rediger på Wikidata
* (en) Profil på LFCHistory.net
* (en) Profil på WorldFootball.net
* (en) Profil og kort biografi på ManUnited.com
* (en) Statistikk-profil som Manchester Utd -manager på The Website of Dreams

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Gazetteer for Scotland **·** Geni **·** VIAF **·** GND **·** LCCN **·** ISNI **·** CiNii **·** Munzinger (sport)
 |
**Karaj** (farsi: کرج *Karaj*; IPA: [kæˈɾædʒ]; også skrevet *Karadj, Karadje, Karej osv*; også kalt **Qaşabeh-e Karaj, Heredi, Keredi**, og **Leredi**) er hovedstaden i provinsen Alborz i Iran. Ved folketellingen i 2016 hadde byen 1 592 492 innbyggere i 385 955 familier, noe som gjorde den til Irans fjerde største by etter Teheran, Mashhad og Isfahan. Karaj ligger 20 km vest for Teheran, nederst ved Alborz-fjellene, men har i økende grad blitt en del av det urbane Teheran.

Karaj har vært vertskap for samfunn siden 3000 år f.Kr. Khurvin-regionen i Karaj har vært bebodd siden bronsealderen, og Kelak-regionen på venstre bredd av Karaj-elven siden jernalderen. 

Karaj er berømt for sine utdannelsesinstitusjoner og også for sine turistattraksjoner. 

Den etniske sammensetningen i Karaj inkluderer 47% persere, 36.1% tyrkere, 7.4% kurdere og 4.4% nord-iranere.

Referanser
----------

1. 1 2  «Provinces of Iran» **(engelsk)**. Statoids. 21. april 2016. Besøkt 27. juni 2020.
2. 1 2  Brinkhoff, Thomas. «IRAN: Alborz» **(engelsk)**. citypopulation.de. Besøkt 28. juni 2020.
3. ↑  «Majlis extends term of councils, votes for new province» **(engelsk)**. Tehran Times, tehrantimes.com. 24.10.2010. Besøkt 27.6.2020.
4. ↑  Brinkhoff, Thomas. «IRAN: Islamic Republic of Iran» **(engelsk)**. citypopulation.de. Besøkt 28. juni 2020.
5. ↑

Eksterne lenker
---------------

* (fa) Offisielt nettsted Rediger på Wikidata

* (en) Karaj – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** GeoNames **·** MusicBrainz
 |
Grotten i Le Moustier i Dordogne som ga kulturguppen sitt navn
**Moustérienkulturen** er et arkeologisk navn på en stil av hovedsakelig flintredskaper som primært forbindes med Homo neanderthalensis og dateres til den midterste delen av paleolitikum i steinalderen.

Den er oppkalt etter hulen Le Moustier i regionen Dordogne i Frankrike. Lignende flintredskaper fra tiden etter istiden er blitt funnet over hele Europa, og også i Lilleasia og Nord-Afrika.

Kjennetegn og levninger
-----------------------

Moustérien-redskap som er funnet i Europa er laget av neandertalere for mellom 300 000 og 30 000 år siden. I Nord-Afrika og Lilleasia ble de også laget av *arkaisk homo sapiens*. I Levanten er det for eksempel ikke mulig å skille mellom slike redskaper som er laget av henholdsvis moderne mennesker og neandertalere.

Referanser
----------

1. ↑  Shea, J. J. 2003: Neandertals, competition and the origin of modern human behaviour in the Levant, *Evolutionary Anthropology*, 12:173-187.

Portal: Arkeologi

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** HDS
 |
**Arild** er et tettsted i Höganäs kommune i Skåne län i Sverige. I 2010 hadde tettstedet 522 innbyggere.

Badested og kunstnerkoloni
--------------------------

Sammen med det nærliggende Mölle har Arild vært et velkjent badested siden begynnelsen av 1900-tallet. 

Arild var også en etablert kunstnerkoloni med kjente navn som Gustaf Rydberg, Gustaf Cederström, Fritz von Dardel, Olof Krumlinde, Isaac Grünewald, Natanael Beskow, Rickard Berg og Herman Österlund samt flere Skagenmalere, som samlet seg på Mor Cillas vertshus. På Kullaberg kunne de dra fordel av et sterkt sommerlys som minnet om Skagens.
En av de første kunsterne som oppdaget Arild var den norske maleren Adolph Tidemand.

Severdigheter
-------------

I Arild ligger Arilds kapell, Skånes eneste bevarte frittstående kapell fra middelalderen. Arild er en populær sommerby med aktiviteter som golf, sportsfiske, tennis, seiling og dykking.

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 5. mars 2016.

  


| * v
* d
* r
Höganäs kommune i Skåne län i Sverige |
| --- |
|  | Arild **·** Höganäs **·** Ingelsträde **·** Jonstorp **·** Mjöhult **·** Mölle **·** Viken |  |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Nationalencyklopedin **·** VIAF **·** GND **·** LCCN **·** GeoNames **·** MusicBrainz
 |
**Sosiolingvistikk** eller **språksosiologi** er studiet av hvordan forskjellige aspekter av et samfunn har innvirkning på språket, og området er en del av lingvistikken.

Sosiolingvistikken kan deles i *mikrososiolingvistikken* og *makrososiolingvistikken*, hvor den første "studerer språkbruk i den lille overskuelige gruppe (som regel med ansikt-til-ansikt-kontakt...)".
Til makrososiolingvistikken hører for eksempel studiet av dialekter, sosiolekter, standardspråk og språkhistorie.

Sosiale grupper og klasse
-------------------------

Språkforskjeller mellom sosiale grupper og sosiale klasser er det typiske temaet som sosiolingvistikk studerer, herunder hvilken sosiale prestisje ulike språk og talemål har.

Kjønnsforskjeller i språkbruk
-----------------------------

Sosiolingvistikken kan undersøke om der er forskjell på menns og kvinners språk. 
En undersøkelse fra New Zealand ba menn og kvinner om hver å skrive en email. Statistisk analyse av emailene kunne med ganske stor sannsynlighet gjette kjønnet på forfatteren.
De medvirkende i forsøket kunne også i 14 av 16 tilfeller gjette kjønnet på forfatteren.
En annen undersøkelse har også i rimelig grad kunnet gjette kjønnet på email-forfatteren – utelukkende ved bruk av computer-basert klassifikasjon

Referanser
----------

1. ↑  Klaus Kjøller, *Analyser af sprogbrug. Sprogbegreber*, Borgen, 1975, ISBN 87-418-6518-9.
2. ↑  R. Thomson og T. Murachver, "Predicting gender from electronic discourse," *British Journal of Social Psychology*, **40**(2):193-208, 2001 Juni, PMID: 11446227
3. ↑  Malcolm Corney, Olivier de Vel, Alison Anderson og George Mohay, "Gender-Preferential Text Mining of E-mail Disourse," *18th Annual Computer Security Applications Conference (2002 ACSAC)* 2002 December 9–14, Las Vegas, Nevada, USA.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** GND **·** LCCN **·** BNF **·** BNF (data) **·** NDL **·** NKC **·** BNE
 |
***Rhizoplatys cribrarius*** er en slekt av biller som hører til gruppen hornbiller i familien skarabider (Scarabaeidae).

Utseende
--------

En middelsstor (ca. 25-35 millimeter), avlang, blank, svartbrun hornbille. Hannen har et ganske kort, butt horn på hodet og et par knøler med en U-formet grop mellom foran på pronotum, forøvrig er kjønnene nokså like. Hodet er kort og bredt, litt tilspisset. Pronotum er rundet, kraftig punktert og ganske blankt. Dekkvingene er jevnbrede, uten punktstriper, fint og middels tett punktert.

Levevis
-------

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse
----------

Arten er vidt utbredt i tropisk Afrika, fra Sudan i øst til Senegal i vest.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Phileurini Burmeister, 1847
						* Slekten *Rhizoplatys* Westwood, 1841
							+ ***Rhizoplatys cribrarius*** Westwood, 1841

Kilder
------

* Dynastidae du monde- nettside om arten. besøkt 10.11. 2019
* Liste over artene

Eksterne lenker
---------------

* *Artikkelen har ingen egenskaper for arter i Wikidata*
**Niels Harrit** (født 25. januar 1945) er en dansk kjemiker, og førsteamanuensis emeritus ved Københavns Universitet. Harriet er kjent som kritiker av den alminnelige forklaringen av terrorangrepet 11. september 2001. Han har selv framsatt en teori om at de tre skyskraperne i World Trade Center ikke styrtet sammen på grunn av kollisjonene med de to passasjerflyene. Han publiserte i 2009 en vitenskapelig artikkel hvor det ble hevdet at han hadde funnet nano-termitt i støv fra World Trade Centers sammenbrudd.

Referanser
----------

1. ↑   www.discogs.com[Hentet fra Wikidata]
2. ↑  Mener Litteraturhuset gir 9/11-konspirasjoner troverdighet Dagsavisen

Se også
-------

* Konspirasjonsteorier om 11. september

Eksterne lenker
---------------

* (en) Niels Harrit på Internet Movie Database Rediger på Wikidata

* (da) Niels Harrit på Filmdatabasen Rediger på Wikidata

* (da) Niels Harrit på danskefilm.dk Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** MusicBrainz **·** Discogs
 |
| Artikkelen inngår i serien om
**Sosiologi** |
| --- |
|  |
| **Teori** |
| Positivisme • Funksjonalisme • Rasjonelle valg • Spillteori • Harmonimodell • Konfliktmodell • Historisk materialisme • Sosiobiologi • Mikrointeraksjonisme |
| **Forskningsmetoder** |
| Kvantitativ • Kvalitativ • Etnografisk • Nettverk-analytisk • Diskursanalyse |
| **Emner** |
| Modernitet • Historie • Kriminologi • Demografi • Familie • Rettsvesen • Politikk • Religion • Sosialpsykologi • Kjønn • Pedagogikk |
| **Begreper** |
| Sosialisering • Norm • Institusjon • Aktør • Identitet • Differensiering • Klasse • Lagdeling • Mobilitet • Marginalisering • Stigmatisering • Fremmedgjøring • Gemeinschaft • Gesellschaft • Habitus |

**Sosialpedagogikk** er et fagområde i krysningen mellom sosiologi og pedagogikk rettet mot oppdragelse og undervisning sett i sammenheng med sosialisering og tilpasning til samfunnet. Sentralt i teorien er at vi lærer i samvær og samspill med andre mennesker, og under påvirkning fra samfunnet rundt oss. Sosialpedagogikk nyttes gjerne om det praktiske arbeidsområdet med å tilrettelegge for barn og unge innen skoler, barnehage, barneinstitusjoner, fritidshjem, ungdomsklubber og spesialinstitusjoner. 

En person utdannet innen sosialpedagogikk kalles sosialpedagog. Disse finnes innen nevnte arbeidsområder. I norsk skole kalles sosialpedagogen sosiallærer i grunnskolen og sosialrådgiver, eller bare rådgiver, i videregående opplæring.

Det Sosialpedagogiske Studiealternativet ble opprettet ved Universitetet i Oslo i 1974 som et resultat av positivismestriden på 1960- og 70-tallet.

Bakgrunn
--------

Begrepet sosialpedagogikk har røtter tilbake til 1800-tallet, og spesielt boken *Sozialpädagogik* fra 1899 av den tyske filosofen Paul Natorp. Natorp beskrev sosialpedagogens oppgave som det å kartlegge sosiale betingelser for oppdragelse, og bestemme betingelser for oppdragelsen i utformingen av et sosialt liv. Den franske sosiologen Émile Durkheim ble talsmann for lignende synspunkter, også han ved århundreskiftet.

Referanser
----------

1. ↑  Anon. (1974). *Innstilling om Det Sosialpedagogiske Studiealternativ ved Pedagogisk Forskningsinstitutt*. Oslo: Forlaget Novus. ISBN 82-7099-013-2.

Eksterne lenker
---------------

* Utdanningsforbundets nettsider om fagbladet Spesialpedagogikk[*død lenke*]
**Kost- og ernæringsforbundet** er en partipolitisk uavhengig yrkesorganisasjon for alle som arbeider med ernæringsbasert matomsorg, herunder: kostøkonomer, kjøkkensjefer, ass. kjøkkensjefer, dietetikere, institusjonskokker, kokker, kjøkkenassistenter, lærlinger, studenter og matverter. Det vil si alle som jobber på sykehus, sykehjem, i kantiner, forsvaret, fengsler, på folkehøgskoler, oljeplattformer, i næringsmiddelindustrien etc. 

Kost- og ernæringsforbundet arbeider for medlemmenes yrkesfaglige interesser, utdanning og kompetanse, og med å synliggjøre hvilken betydning et riktig kosthold har for både helse og trivsel. Yrkesorganisasjonen har ca 1500 medlemmer rundt omkring i Norge, representert med 18 lokalavdelinger. 

Kost- og ernæringsforbundet ble stiftet i 1948, gir ut fagtidsskriftet Kjøkkenskriveren, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor. 

Leder i Kost- og ernæringsforbundet er Arnt Steffensen (2013).

Eksterne lenker
---------------

* (no) Offisielt nettsted Rediger på Wikidata
* (no) Kost- og ernæringsforbundet på Facebook Rediger på Wikidata

| * v
* d
* r
Yrkesorganisasjonenes Sentralforbund |
| --- |
| 
* AVYO
* Befalets Fellesorganisasjon
* Delta
* Farmasiforbundet
* Finansforbundet
* Kriminalomsorgens Yrkesforbund
* Lærernes Yrkesforbund
* Negotia
* Norges Politilederlag
* Norske Meierifolks Landsforening
* Norsk Tollerforbund
* Parat
* Personellforbundet
* SAFE
* Skatteetatens landsforbund
* Skolelederforbundet
* STAFO
* Yrkestrafikkforbundet

 |

|  |  |
| --- | --- |
| Oppslagsverk/autoritetsdata | VIAF
 |
**Jon Ramberg** (født 30. juni 1946) er en norsk diplomat og tidligere ambassadør til Aserbajdsjan og Georgia.

Ramberg er cand.mag. fra UiO med fagene historie, sosialantropologi og statsvitenskap. Han har arbeidet som journalist og har også vært ansatt i Direktoratet for utviklingssamarbeid før han i 1976 gikk over i utenrikstjenesten. Fra 2004 til 2005 studerte Ramberg ved NATO Defence College i Roma.

Ramberg var visekonsul i Kappstaden i Sør-Afrika 1978-1981 og var ambassadesekretær i Haag i Nederland 1981-1984. Han var chargé d'affaires i Islamabad i Pakistan fra 1987 til 1989. Deretter ledet han pressekontoret i Utenriksdepartementet 1990-1993. Han var ministerråd ved Norges ambassade i Bonn i Tyskland 1993-1997. Fra 1998 til 2004 arbeidet han i Utenriksdepartementets avdelingen for maritime saker, energisaker og polarsaker. Han har også arbeidet med Barentssamarbeidet. Han har også vært Utenriksdepartementets offentlighetskoordinator.

Ramberg ble i 2006 utnevnt til ambassadør i Aserbajdsjan og i 2007 også utnevnt til ambassadør i Georgia.

Ramberg er ridder av 1. klasse av Den Kongelige Norske Fortjenstorden (2007).

Referanser
----------

1. 1 2 3 4 5 6  Presentasjon, fra Norges ambassade i Baku. Arkivert 10. mai 2010 av Wayback Machine.
2. ↑  Aftenposten, morgenutgaven 30. juni 2006, del 2, s. 14.
3. ↑  75 års omtale i Aftenposten 30. juni 2021
4. ↑  «Offisielt fra statsråd 29. september 2006», Regjeringen. Lest 29. november 2015.
5. ↑  «Offisielt fra statsråd 2. mars 2007», Regjeringen. Lest 29. november 2015.
6. ↑  Årsberetning 2007, Det kongelige hoff, s. 45.

|  |  |
| --- | --- |
| Oppslagsverk/autoritetsdata | Store norske leksikon
 |
„Den første traktor" av Vladimir KrisjatskiDen **sosialistiske realismen** ble grunnlagt i 1932 som et dogme for alle Sovjetkunstnerne innenfor alle kunstarter. Oppgaven var å skape en kunst for massene og å i folket inspirere en kjærlighet til arbeideren og dennes oppgave å bygge opp kommunismen. Stilretningen forble Sovjetunionens begunstigete stilretning helt fram til regimets fall omkring 1990. 

Det ønskede temaet var en idealisering av arbeidet og arbeideren. Kommunistpartiets veivisende hånd ville forme og tukte kunstnere for å, med Stalins ord, få fortjente «sjelsingeniører». De tillatte stilene var sådane som har gått ut fra de realistiske og naturalistiske tradisjonene.

Etter andre verdenskrig kom kommunistregimet i DDR til å virke for den sosialistiske realismen innenfor litteraturen gjennom Bitterfelder Weg under 1950- og 1960-tallet.

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** BNF **·** BNF (data) **·** NDL **·** NKC
 |
**Ragnvald Iversen** (født 18. januar 1882 i Tromsø, død 21. august 1960 i Trondheim) var en norsk skolemann og professor i nordisk språkvitenskap.

Etter examen artium 1899 fra Tromsø off. høiere almenskole flyttet han til Kristiania der han jobbet som lærer samtidig med studier, blant annet ved Brandbu middelskole 1907–09. Etter cand.philol. 1910 på avhandlingen *Senjen-maalet. Lydverket i hoveddrag* (utgitt 1913), var han adjunkt i Arendal 1910–13. Fra 1913 var han overlærer ved den kommunale middelskole på Hønefoss, der han traff sin første kone Clara Brodersen, som hadde jobbet der som lærer siden 1911. Iversen jobbet på Hønefoss frem til 1920, hadde utenlandsopphold i København 1913–14 og vant H.M. Kongens gullmedalje i 1917 på avhandlingen *Syntaksen i Tromsø bymål*. Fra 1918 gikk han ut i delvis permisjon, da han hadde fått et universitetsstipendiat som ledet ham til dr.philos. i 1921 på avhandlingen *Bokmål og talemål i Norge 1560–1630*.

Fra 1922 var han professor ved den nyopprettede Norges lærerhøgskole i Trondheim (rektor i 1936), og ble samme året innvalgt i Det Norske Videnskaps-Akademi. Han var preses i Det Kongelige Norske Videnskabers Selskab fra 1932. Sammen med Halvdan Koht, også fra Tromsø, Johan Bojer, Gustav Natvig-Pedersen, Arne Bergsgård og Martin Birkeland, satt Iversen fra 1934 i ei nemnd, hvis anbefalinger ledet til Rettskrivningen av 1938 og samnorsk.

I 1952 gikk han av med pensjon og mottok Fridtjof Nansens belønning for fremragende forskning, og i 1957 mottok han Gunnerusmedaljen fra nevnte selskab. I miljøet rundt Uppsala universitet var han med i Kungl. Gustav Adolfs Akademien fra 1933, Kgl. Humanistiska Vetenskaps-Samfundet 1952, ble æresdoktor i 1953 og med i Kgl. Humanistiska Vetenskaps-Samfundet fra 1959. Ikke uventet mottok han også den svenske Nordstjerneordenen. 
Iversen var også visespeidersjef 1920 til 1945, mottok Sølvulven 1924 og Kongens fortjenstmedalje i gull i 1936 for dette, samt St. Olavs Orden av type ridder og kommandør.

Familie
-------

Han var sønn av Anton Christian Iversen (1852–1930) og Emilie Odine Jacobsen (1856–1946). Ragnvald giftet seg i 1915 med Clara Grace Brodersen (1878–1921) og i 1932 med Torborg Tjernström (1909–2001).

Annet
-----

Iversens språklige arbeid ble gjort til gjenstand for harselas i André Bjerkes essay "Samnorskfilologen-En vitenskapelig molbohistorie".

Referanser
----------

1. 1 2   Store norske leksikon, Store norske leksikon-ID Ragnvald\_Iversen[Hentet fra Wikidata]
2. ↑  (no) Ragnvald Iversen i Store norske leksikon
3. ↑  «Ragnvald Iversen: Skolemann, forsker og speider». Ragnvald Lien.
4. ↑  «Ny rettskrivning 1938». Norsk språkråd. Arkivert fra originalen 31. januar 2013.
5. ↑  «Ragnvald Iversen». Norsk Speidermuseum.
6. ↑

Eksterne lenker
---------------

* Ragnvald Iversens private arkiv finnes ved NTNU Universitetsbiblioteket

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Wikistrinda **·** Prabook **·** BIBSYS **·** Geni **·** VIAF **·** GND **·** LCCN **·** ISNI **·** SUDOC
 |